Official Journal L 316 , 20/11/2002 P. 0015 - 0016



KOMISIJAS REGULA (EK) Nr. 2049/2002 (2002. gada 19. novembris) par atsevišķu preču klasifikāciju kombinētajā nomenklatūrā EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu[1], kurā jaunākie grozījumi izdarīti ar Komisijas Regulu (EK) Nr. 1832/2002[2], jo īpaši tās 9. pantu, tā kā: (1) Lai nodrošinātu Regulai (EEK) Nr. 2658/87 pievienotās kombinētās nomenklatūras vienādu piemērošanu, jāparedz pasākumi attiecībā uz šīs regulas pielikumā minēto preču klasifikāciju. (2) Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kura pilnīgi vai daļēji pamatojas uz to vai papildina to ar papildu apakšnodaļām un ir izveidota ar īpašiem Kopienas noteikumiem, lai piemērotu tarifa vai citus pasākumus, kas saistīti ar preču tirdzniecību. (3) Šai regulai pievienotās tabulas 1. ailē aprakstītās preces saskaņā ar minētajiem vispārīgajiem noteikumiem jāklasificē ar atbilstīgajiem KN kodiem, kas norādīti 2. ailē, ņemot vērā pamatojumu, kas izklāstīts 3. ailē. (4) Ievērojot spēkā esošos Kopienas noteikumus par divkāršās pārbaudes sistēmām, kā arī Kopienas preventīvo un retrospektīvo uzraudzību attiecībā uz tekstilizstrādājumiem, tos ievedot Kopienā, būtu lietderīgi, lai personas, kuru rīcībā ir saistoša izziņa par tarifu, ko attiecībā uz preču klasifikāciju kombinētajā nomenklatūrā sniedz dalībvalstu muitas iestādes, bet kas neatbilst šīs regulas noteikumiem, varētu turpināt to izmantot sešdesmit dienas, pamatojoties uz 12. panta 6. punktu Padomes 1992. gada 12. oktobra Regulā (EEK) Nr. 2913/92 par Kopienas muitas kodeksu [3], kurā jaunākie grozījumi izdarīti ar Eiropas Parlamenta un Padomes Regulu (EK) Nr. 2700/2000[4]. (5) Šajā regulā paredzētie pasākumi ir saskaņā ar Muitas kodeksa komitejas atzinumu, IR PIEŅĒMUSI ŠO REGULU. 1. pants Preces, kas aprakstītas pielikuma tabulas 1. ailē, kombinētajā nomenklatūrā klasificē ar atbilstīgajiem KN kodiem, kas norādīti 2. ailē. 2. pants Ievērojot Kopienā spēkā esošos noteikumus attiecībā uz divkāršas pārbaudes sistēmām un Kopienas preventīvo un retrospektīvo uzraudzību attiecībā uz tekstilizstrādājumiem, tos ievedot Kopienā, saskaņā ar 12. panta 6. punktu Regulā (EEK) Nr. 2913/92 saistošu izziņu par tarifu, ko izsniedz dalībvalstu muitas iestādes un kas neatbilst šīs regulas noteikumiem, var turpināt izmantot sešdesmit dienas. 3. pants Šī regula stājas spēkā divdesmitajā dienā pēc publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 2002. gada 19. novembrī Komisijas vārdā Komisijas loceklis Frederik Bolkestein PIELIKUMS Preču apraksts Klasifikācijas Pamatojumi KN kods (1) (2) (3) Mazumtirdzniecībai sagatavots divu apģērba gabalu komplekts, kuru veido: Klasifikāciju nosaka pēc kombinētās nomenklatūras interpretācijas 1. un 6. vispārīgā noteikuma, XI sadaļas 13. piezīmes, 61. nodaļas 3.b un 9. piezīmes un KN kodu 6104, 6104 62, 6104 62 90, 6109 un 6109 10 00 formulējuma. a) nekrāsots apģērba gabals no viegla trikotāžas auduma (100 % kokvilna), kas paredzēts ķermeņa augšdaļas apsegšanai, ar kakla izgriezumu bez atvēruma, īsām piedurknēm, apaļu kakla izgriezumu ar rievotu līniju, ar apvīlētu apģērba gabala apakšmalu un piedurkņu galiem. Apģērba gabala priekšpusē ir uzdrukāts zīmējums un teksts 6109 10 00 To klasificēt kā komplektu nav iespējams saskaņā ar 61. nodaļas 3.b piezīmi. (T-krekls) (skat. fotogrāfiju Nr. 625) *; Apģērba gabalus nevar klasificēt kā pidžamu, jo tie nav identificējami kā paredzēti valkāšanai vienīgi vai galvenokārt naktī. b) nekrāsots apģērba gabals no viegla trikotāžas auduma (100 % kokvilna), kas paredzēts ķermeņa apakšdaļas apsegšanai no vidukļa līdz vietai virs ceļa, aptverot katru kāju atsevišķi, bez atvēruma viduklī. Apģērba gabalam ir elastīga josta un staru gali ir apvīlēti. Uz tā arī ir zīmējums uz kreisās staras apakšējās daļas 6104 62 90 (šorti) (skat. fotogrāfiju Nr. 626) *. * Fotogrāfijas ir vienīgi informācijai. [pic] [1] OV L 256, 7.9.1987., 1. lpp. [2] OV L 290, 28.10.2002., 1. lpp. [3] OV L 302, 19.10.1992., 1. lpp. [4] OV L 311, 12.12.2000., 17. lpp.